钦定古今图书集成/明伦汇编/闺媛典/第281卷 > 皇清十四 > 孔尚蒙妻胥氏
## 钦定古今图书集成/明伦汇编/闺媛典/第281卷 > 皇清十四 > 孔尚蒙妻胥氏

按《池州府志》：“胥氏，孔尚蒙妻，前光禄寺丞金陵自修女。幼事父母称孝，奉翁姑尤至。叠遭大故，茹素哀毁，几不能生。夫早亡，携二孤随叔避乱，备极流离。性慈惠，御下以恩，好施乐助，脱簪珥无靳力勤操作，必身先女奴。年六十馀，教诸孙皆克成立。阃仪淑德，乡党称之。”